caption_reference_description: "HDF ligger i centrum af dette billede, der er en grad i tværsnit, og det fremgår, at denne del af himlen er helt ""gennemsnitlig"" og uden bemærkelsesværdige objekter."
context_page_description: Hubble Deep Field er betegnelsen for et lille område af universet, af hvilket der er skabt et billede på grundlag af en række enestående observationer ved hjælp af Hubble-rumteleskopet. Området er beliggende i stjernebilledet Store Bjørn og fremtræder mørkt og upåfaldende på himlen. Det dækker et meget lille areal på kun 15 bueminutter i tværsnit, hvilket svarer til vinkelstørrelsen af en tennisbold, set på en afstand af 100 m. Billedet af området blev sammensat af 342 selvstændige optagelser, taget med rumteleskopets Wide Field and Planetary Camera 2 i løbet af de ti på hinanden følgende dage mellem 18. og 28. december 1995.
hierarchical_section_title: Hubble Deep Field / Valg af observationsområde
page_title: Hubble Deep Field